Vt 8 Turku–Pori: Nopeusrajoitus Raision ja Nousiaisten rajan välillä 100 kilometriin tunnissa - Tiedotteet - Väylä
Vt 8 Turku–Pori: Nopeusrajoitus Raision ja Nousiaisten rajan välillä 100 kilometriin tunnissa
Rakenteilla olevan moottoritien nopeusrajoitus nousee 100 km/h Raision ja Nousiaisten rajan välisellä osuudella ennen juhannusta. Samalla yhteys Maskuntien ja Seppäläntien välillä avataan liikenteelle.
Kasitiellä otetaan torstain 23.6. aikana käyttöön lopullinen nopeusrajoitus 100 km/h Raision ja Nousiaisten rajan välillä. Tie toimii vielä syksyyn asti sekaliikennetienä.
Lisäksi torstaina aukeaa liikenteelle uusi kasitien ylittävä väylä Seppäläntien ja Maskuntien välillä. Tieosuudella on voimassa lopullinen nopeusrajoitus, 50km/h.
Raisio–Masku-urakka on osa vuonna 2014 alkanutta kasitien laajempaa hankekokonaisuutta. Urakan aikana kasitietä on parannettu moottoritieksi yhdeksän kilometrin matkalla. Turun ja Porin välillä rakennustöiden merkittävimmät vaikutukset ovat liikenneturvallisuuden ja liikenteen sujuvuuden paraneminen sekä ympäristön haittavaikutuksien väheneminen. Kokonaisuuden työt jatkuvat vuoteen 2018 asti.
Liikennevirasto: Projektipäällikkö Kari Partiainen, p. 0295 34 3563, kari.partiainen@liikennevirasto.fi
Skanska Infra Oy: Projektipäällikkö Jere Kuuras p. 040 536 0741, jere.kuuras@skanska.fi